Áætlað er að að minnsta kosti átta prósent af heildarauðæfum heimila heimsins séu í skattaskjólum . Þetta eru um það bil 5.800 miljarðar evra . Þar af er talið að í Sviss séu 1.800 miljarðar evra . 5.800 milljarðar evra eru um 820.000 milljarðar íslenskra króna . Þó er afar erfitt að finna út þessar fjárhæðir þar sem eitt helsta einkenni skattaskjóla er leynd og ógagnsæi . Leyndin innsta eðli skattaskjóla „ Leyndin er innsta eðli skattaskjóla en með auknu alþjóðlegu samstarfi , kröfunni um aukið gagnsæi í viðskiptum og aukinni rannsóknarblaðamennsku hafa myndast glufur í hana , ” segir í nýju svari á Vísindavef Háskóla Íslands . Vísindavefnum hafa borist nokkrar spurningar undanfarna daga í tengslum við umræðuna um skattaskjól og Panamaskjölin úr lögfræðistofunni Mossack Fonseca í Panama . Tvær spurningar hljóðuðu svo : Auglýsing „ Hvernig bý ég til aflandsfélag í skattaskjóli án þess að nokkur komist að því ? “ og „ Hvað getið þið sagt mér um alþjóðlegar skattaparadísir ? ” Vísindavefurinn tók því saman svör og fróðleik um þetta umtalaða fyrirbæri sem hefur fellt forsætisráðherra og afhjúpað fjölda íslenskra stjórnmálamanna og viðskiptajöfra . Þórólfur Matthíasson , prófessor í hagfræði við HÍ , og Jóhannes Hraunfjörð Karlsson hagfræðingur , skrifa svarið . Google greiddi ekki tekjuskatt Þar kemur meðal annars fram að á síðustu áratugum hafi stjórnvöld í nokkrum litlum eyríkjum nýtt sér hið síminnkandi markaðskerfi heimsins og boðið upp á hagstætt skattaumhverfi til að fá til sín auðuga einstaklinga og fjölþjóðleg fyrirtæki sem skattgreiðendur . Reuters greini til að mynda frá því að Google hafi talið um 11 milljaðra evra fram sem hagnað í Bermúda árið 2014 og þannig komist hjá að greiða tekjuskatt af þeirri upphæð . 1 . Enginn eða mjög lágur tekjuskattur 2 . Skortur á skilvirkum upplýsingaskiptum 4 . Engin raunveruleg starfsemi fer þar fram „ Skattaskjól gegna þríþættu hlutverki : í fyrsta lagi eru þau aðsetur fyrir svokölluð skúffufyrirtæki , það er engin raunveruleg starfsemi fer þar fram heldur er þar eingöngu póstfang , í öðru lagi útvega þau möguleika á að skrá og færa bókhald eftir smekk viðkomandi , en ekki viðurkenndum bókhaldsreglum , og síðast en ekki síst koma þau í veg fyrir að skattyfirvöld geti rannsakað bankareikninga viðkomandi , ” segir á Vísindavefnum . „ Öll þessi atriði hafa áhrif á skattkerfi annarra ríkja en skattaskjólanna og ýta undir skattsvik , skattasniðgöngu , peningaþvætti , mútur og spillingu . ” Farið er stuttlega yfir sögu skattaskjóla á vefnum , hvar segir að hana megi rekja til áranna eftir fyrri heimsstyrjöldina þegar ríki meginlands Evrópu hækkuðu skatta til að borga fyrir hörmungar stríðsins . „ Yfirstéttin vildi ekki greiða sinn hlut í uppbyggingunni og skattsvikaiðnaðurinn varð til með flutningi fjármagns frá Frakklandi til Sviss , ” segir Vísindavefurinn . „ Á níunda áratugnum bættust fleiri skattakjól í hópinn : London , Hong Kong , Singapúr , Jersey , Lúxemborg , Bahamaeyjar , Panama og svo framvegis . Eins og áður segir hefur verið áætlað að lágmarki átta prósent af heildarauðæfum heimila heims séu í skattaskjólum , eða um það bil 5.800 miljarðar evra . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .